សួស្ដី

Jennie Marima

ខ្ញុំឈ្មោះឡូឡូ។ ខ្ញុំមានមិត្តច្រើនណាស់។ តោះមកសួស្តីពួកគេជាមួយខ្ញុំ!

សួស្តីព្រះអាទិត្យ ធំហើយចែងចាំង! អ្នកធ្វើឱ្យពេលថ្ងៃមានពន្លឺត្រចះត្រចង់។

សួស្តីស្មៅ ទន់ហើយបៃតងខ្ចី! អ្នកឱ្យកន្លែងសម្រាប់ពួកយើងលេង។

សួស្ដីមេឃ ធំល្វឹងល្វើយហើយខៀវស្រងាត់!​ អ្នកធ្វើឱ្យពិភពលោកពេញទៅដោយពណ៌ខៀវ។

សួស្តីព្រះចន្ទ នៅក្នុងទីងងឹត! អ្នកធ្វើឱ្យពេលយប់មិនសូវងងឹតទេ។

សួស្តីផ្កាយ ធំហើយភ្លឺ! អ្នកធ្វើឱ្យពេលយប់មានភាពស្រស់បំព្រង។

សួស្ដីខ្យល់ ខ្លាំងហើយរំភាយផាត់! អ្នកបក់អ្វីៗដែលនៅជុំវិញ ហើយធ្វើឱ្យត្រជាក់។

សួស្ដីភ្លៀង កំពុងបង្អុរចុះមក!​ អ្នកនាំទឹកមក និងភាពត្រជាក់មកស្រោចស្រពដីរបស់យើង។

សួស្ដីផ្លេកបន្ទោរ ចាំងពីលើមេឃខ្ពស់!​ ពន្លឺដ៏ភ្លឺចាំងចែងរបស់អ្នក ធ្វើឱ្យយើងភ័យខ្លាច។​ សួស្ដីផ្គរ គ្រហឹមឡើងក្នុងពេលភ្លៀង។ អ្នកបន្លឺសំឡេងផាំងៗឮខ្ទររន្ទឺខ្លាំង។

សួស្តីសន្សើម ដំណក់ទឹកតូចៗ! អ្នកធ្វើឱ្យផ្ទៃដីទន់ហើយសើម។

សួស្តីដើមឈើ ធំហើយរឹងមាំ! អ្នកផ្តល់ឱ្យយើងនូវម្លប់ និងផ្លែសម្រាប់ញុាំ។

សួស្ដីចាប ហោះហើរនៅលើមេឃ! អ្នកកំដរពេលថ្ងៃដោយសំនៀងគួរជាទីគាប់ចិត្ត។

សួស្ដីអ្នកអានសៀវភៅនេះ!​ ឥឡូវនេះ អ្នកបានជួបមិត្តភក្ដិរបស់ខ្ញុំហើយ សូមជួយណែនាំមិត្ដភក្ដិរបស់អ្នក ឱ្យខ្ញុំបានស្គាល់ផង!

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Hello, author: Jennie Marima . illustrator: Imile Wepener. Published by Book Dash, http://bookdash.org/hello-rox-jaden-palmer-imile-wepener-jennie-marima/ © Book Dash. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/